ເສດຖະກິດຈີນ ຂະຫຍາຍໂຕ ຊ້າທີ່ສຸດ ໃນຮອບ 3 ປີ
ເຈົ້າໜ້າທີ່ຈີນເວົ້າວ່າ ການເຕີບໂຕຂອງເສດຖະກິດ ໄດ້ຕົກຕໍ່າສຸດ ໃນຮອບສາມປີ ເປັນ 7.6 ເປີເຊັນ ໃນໄຕຣມາດທີສອງ ຂອງປີນີ້
ເຈົ້າໜ້າທີ່ຈີນກ່າວວ່າ ການເຕີບໂຕຂອງເສດຖະກິດໄດ້ຕົກຮວບສູ່ລະດັບຕໍ່າສຸດໃນຮອບສາມ ປີ ໂດຍໄດ້ຮັບການຈ່ອງດຶງຈາກສະພາບຄວາມບໍ່ແນ່ນອນຂອງເສດຖະກິດໂລກ ອົງການສະຖິຕິແຫ່ງຊາດຂອງຈີນ ລາຍງານໃນວັນສຸກມື້ນີ້ວ່າ ເສດຖະກິດໄດ້ເຕີບ ໂຕ 7 6% ໃນໄຕຣມາດທີສອງຂອງປີ 2012 ຄືໄດ້ຫຼຸດລົງຢ່າງຫຼວງຫຼາຍຈາກອັດຕາການເຕີບໂຕ 9 7% ໃນໄລຍະດຽວກັນຂອງປີກາຍນີ້ ໂຕເລກດັ່ງກ່າວແມ່ນຕໍ່າສຸດເປັນປະຫວັດການນັບຕັ້ງແຕ່ໄດ້ມີການເຕີບໂຕ 6 1 ເປີເຊັນ ໃນ ໄຕຣມາດທີສອງຂອງປີ 2009 ເຈົ້າໜ້າຈີນ ໄດ້ຖິ້ມໂທດການຂະຫຍາຍໂຕທີ່ອ່ອນແອລົງນີ້ ໃສ່ຄວາມຕ້ອງການຂອງປະເທດ ຕ່າງໆທີ່ຫຼຸດຕໍ່າລົງໃນການຊື້ສິນຄ້າຂາອອກຂອງຈີນ ຕະຫຼອດທັງຄວາມຕ້ອງການພາຍໃນ ປະເທດທີີ່ມີໜ້ອຍລົງນັ້ນ